Chinomona izita remhuri rinowanikwa muZimbabwe. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. VaLenje vanoti nomona (choose; select) kureva kusarudza. Baila vanoti ku nomona (v. to elect, to select, to choose) kureva kusarudza. Mamwe mazwi: kunomona (n. election; selection) kureva sarudzo. VaVenda vanoti -mona (v. revolve) kureva kumonereka. Mamwe mazwi: mumono (n. revolution).